hotchpotch/miracl-hf-unified huggingface dataset:
Kari Salosaari
Kari Osmo Antero Salosaari (9. huhtikuuta 1932 Viipuri – 30. kesäkuuta 2015 Helsinki) oli suomalainen teatteriteoreetikko, dramaturgian opettaja ja teatteriohjaaja, joka toimi 1963–1974 Tampereen yliopiston Draamastudion johtajana, yleisen kirjallisuustieteen dramaturgian lehtorina vuoteen 1996 ja myöhemmin Helsingin yliopiston teatteritieteen dosenttina.
Semiootikkona Salosaari on soveltanut teatterintutkimukseen ranskalaisen A. J. Greimasin semioottista teoriaa. Opetus- ja tutkimustyön lisäksi Salosaari näytteli myös teatterirooleissa ja Erno Paasilinnan "Kadonnut armeija" -romaaniin perustuvassa televisioelokuvassa.
Salosaari syntyi 1932 Viipurissa. Perhe asui Karjalankannaksella, Koivistolla (nyk. Primorsk), mistä muutti Viipuriin ja sodan syttyessä Helsinkiin. Isä Yrjö Salosaari toimi Viipurin kihlakunnan kruununvoutina ja opetusministeriön hallitussihteerinä; hänen puolisonsa oli varanotaari Maire Salosaari (o.s. Pesonen).
Valmistuttuaan 1951 ylioppilaaksi Helsingin Suomalaisesta Normaalilyseosta Salosaari opiskeli Helsingin yliopistossa pääaineenaan estetiikka ja nykyiskansain kirjallisuus, jonka laudaturtyön aiheeksi valikoitui Maurice Maeterlinck dramaatikkona. 1965 Helsingin yliopistossa hyväksytty lisensiaatintyö käsitteli antiikin myyttejä ranskalaisessa teatterissa 1919–1939 otsikolla "Sofokles ja näyttämön avantgarde".
Vuonna 1957 Helsingissä perustettiin lyhytaikaiseksi jäänyt "Arina"-lehteä julkaissut kulttuurifilosofinen Sirkkeli-ryhmä, jonka toimintaan osallistuivat Salosaaren rinnalla muiden muassa Esko Lehesmaa, Seppo Niinivaara, Jaakko Pakkasvirta, Kari Rydman, Arvo Salo ja Reijo Wilenius. Salosaari kirjoitti myös "Ylioppilaslehteen" ja toimi "Uuden Suomen" teatterikriitikkona 1958-1961.
Salosaaren ensimmäinen teatteriohjaus, Paul Claudelin "Vaihtajat", esitettiin Ylioppilasteatterissa (YT) 1958. Tätä seurasi lisää ohjauksia YT:lle ja Intimiteatterille, muun muassa Arthur Rimbaud’n teksteistä dramatisoitu "Rimbaudiana" YT:ssa.
1962 Salosaari siirtyi Tampereelle Yhteiskunnallisen korkeakoulun yhteyteen perustetun Draamastudion apulaisjohtajaksi ja seuraavana vuonna laitoksen johtoon Eugen Terttulan seuraajana. Samaan aikaan hän alkoi toimia 1960 perustetun Tampereen Ylioppilasteatterin puheenjohtajana.
Kari Salosaari oli naimisissa kirjallisuudentutkija Elina Halttunen-Salosaaren kanssa.
Sigrid Fick
Sigrid Fick (28. maaliskuuta 1887 Helsinki, Suomi – 4. kesäkuuta 1979 Tukholma, Ruotsi) oli ruotsalainen tennispelaaja.
Fick saavutti Tukholman kesäolympialaisissa 1912 hopeaa sekanelinpelissä ja pronssia sekasisänelinpelissä Gunnar Setterwallin kanssa. Sekanelinpelin loppuottelussa Fick ja Setterwall hävisivät Saksan Heinrich Schomburgkille ja Dora Köringille erin 4–6, 0–6. Hän kilpaili myös Antwerpenin kesäolympialaisissa 1920 sekä Pariisin kesäolympialaisissa 1924.
May Alix
May Alix (31. elokuuta 1902 Chicago, Illinois – marraskuu 1983) oli amerikkalainen kabaree- ja jazzlaulaja. Parhaiten hänet muistetaan levytyksistä, jotka hän teki Louis Armstrongin yhtyeen kanssa.
Liza Mae Alix syntyi 1902 Chicagossa, jossa hän vietti myös nuoruutensa. Laulajana hän käytti nimeä May Alix, vaikka toisinaan hän esiintyi myös nimellä Mae Alix. Moni aikakauden jazzlaulaja käytti taiteilijanimeä, mutta Alix esiintyi omalla nimellään. Jo varhain hän pääsi sisälle kaupungin musiikkipiireihin. Teini-iässä hän esiintyi Chicagon klubeilla Jimmie Noonen yhtyeen laulusolistina. Sittemmin hän esiintyi Carroll Dickersonin orkesterin kanssa. Varhaisina vuosinaan hän työskenteli lähinnä kabareelaulajana ja vaudeville-esityksissä. Kabareeta hän esitti mm. duona Ollie Powersin kanssa.
Jazzlaulajana May Alix teki debyyttinsä 1920-luvun puolivälissä. Marraskuussa 1926 hän pääsi levyttämään Louis Armstrongin Hot Five-yhtyeen kanssa kappaleet ”Big Butter and Egg Man” ja ”Sunset Cafe Stomp”. Näistä ensin mainitun hän lauloi duettona Armstrongin kanssa. Armstrongilla oli luja luottamus May Alixin kykyihin ja selvä näkemys, että levytyksistä tulisi menestys, vaikka Alixilla ei ollut laulajana aiempaa kokemusta jazzmusiikin esittämisestä. Sävellyksestä ”Big Butter and Egg Man” tulikin eräs Armstrongin ensimmäisistä menestyskappaleista laulajana.
Armstrongin yhtyeen levytyksien myötä Alix saavutti mainetta jazzpiireissä. Laulaja itse ei kuitenkaan uskonut menestyvänsä jazzmusiikin alueella ja jatkoikin uraansa tasapuolisesti esittäen sekä jazzmusiikkia että kabareeta. Myös jazzkriitikot pitävät Alixin saavuttamaa mainetta ainakin osittain ansaitsemattona. Orkesterinjohtaja Jimmie Noone oli kuitenkin vakuuttunut ja pestasi Alixin orkesterinsa (Apex Club Orchestra) solistiksi 1929. Hän teki yhtyeen kanssa myös joitakin levytyksiä Vocalion -levymerkille. 1930-luvun vaihteessa Alix teki kiertueen Eurooppaan. Palattuaan takaisin Yhdysvaltoihin hän asettui New Yorkiin. Hän esiintyi siellä joitakin vuosia Connie’s Inn –nimisessä revyyssä, jota esitettiin Harlemin oopperatalossa.
1930-luvun jälkipuoliskolla Alix palasi takaisin Chicagoon. Hän esiintyi siellä mm. Panama Clubilla ja It Clubilla. 1940-luvulla hän esiintyi jälleen New Yorkissa. Alixin viimeinen kiinnitys oli Mimo Clubilla. Terveydelliset ongelmat alkoivat haitata hänen uraansa. Viimein hänen oli pakko lopettaa laulaminen. Hänen myöhemmät vaiheensa eivät ole tiedossa. Alix kuoli marraskuussa 1983.
Kuuluisa jazzlaulaja Alberta Hunter käytti toisinaan taiteilijanimeä May Alix. Tämä johtui siitä, että Hunter oli Alixin hyvä ystävä ja Alix oli antanut tälle luvan käyttää nimeään.
Hortto Kaalo (albumi)
Hortto Kaalo (SLP 562) on Hortto Kaalo -yhtyeen vuonna 1971 ilmestynyt esikoisalbumi. Albumia myytiin sen ilmestymisvuonna kultalevyyn oikeuttava määrä. Albumin julkaisi Scandia.
A-puoli
B-puoli
Taustayhtye
Si Tianfeng
Si Tianfeng, (s. 17. heinäkuuta 1984 Xintai, Shandong, Kiina) on kiinalainen kävelijä. Hän on edustanut Kiinaa kesäolympialaisissa 2008 ja 2012. Vuonna 2012 hän sijoittui 50 kilometrin kävelyssä alun perin kolmanneksi mutta nousi myöhemmin hopealle, kun venäläinen Sergei Kirdjapkin hylättiin . Edellisissä kisoissa hänen sijoituksensa oli 17:s.
Wang Zhen
Wang Zhen (s. 24. elokuuta 1991 Suihua, Heilongjiang) on kiinalainen kilpakävelijä, joka on erikoistunut 10 ja 20 kilometrin matkoihin. Hän on olympiavoittaja vuoden 2016 kesäolympialaisista ja pronssimitalisti vuoden 2012 kesäolympialaisista.
Wang alkoi kävellä ylimmällä tasolla vuonna 2008. Hän voitti Kiinan kansallisissa kilpailuissa nuorten 30 kilometrin kävelyn mestaruuden ajalla 2.08.46. Hän teki samana vuonna 10 kilometrin kävelyn alle 18-vuotiaiden maailmanennätyksen 40.03. Hän käveli ensimmäisen 50 kilometrin kilpailunsa vuonna 2009. 18-vuotias Wang käveli kuudenneksi ajalla 3.53.00.
Kansainvälisellä tasolla Wang kilpaili ensimmäisen kerran vuonna 2010 IAAF World Race Walking Challenge -tapahtumassa. Hän käveli 20 kilometrin kilpailussa oman ennätysaikansa 1.20.42. Hän käveli samana vuonna Pekingissä 10 kilometrin kävelyn Aasian ennätyksen ja alle 20-vuotiaiden maailmanennätyksen 37.44.
Vuoden 2011 Wang aloitti voittamalla Memorial Mario Albisetti -kilpailun ja parantamalla huhtikuussa kaksi kertaa omaa ennätystään 20 kilometrillä. Hän voitti 20 kilometrin kävelyn Dublinissa ja Lontoossa. Daegun MM-kisoissa 2011 hän oli alun perin neljäs, mutta nousi Valeri Bortšinin ja Vladimir Kanaikinin dopingtapausten vuoksi hopealle ajalla 1.20.54.
Wang teki 20 kilometrin kävelyn Aasian ennätyksen 1.17.36 voittaessaan IAAF Race Walking Challenge -sarjaan kuuluneen Taicangin kilpailun maaliskuussa 2012. Hän voitti kävelyn maailmancupissa 20 kilometrin kilpailun Saranskissa toukokuussa 2012 ajalla 1.19.13. Lontoon olympialaisissa 2012 Wang sijoittui kolmanneksi Chen Dingin voittamassa kilpailussa ajalla 1.19.25. Hän käveli syyskuussa 2012 Tianjinissa 10 000 metrin Aasian ennätyksen 38.30,38. Vuonna 2013 Wang voitti jälleen Memorial Mario Albisetti -kilpailun. Moskovan MM-kilpailuissa hänet hylättiin.
Wang voitti Aasian kisoissa Incheonissa 2014 kultaa 20 kilometrin kävelyssä ajalla 1.19.45. Hän teki 10 000 metrin kävelyn Kiinan ennätyksen 38.23,73 Genovassa helmikuussa 2015. Hän voitti IAAF Race Walking Challenge -sarjan 20 kilometrin kilpailun A Coruñassa kesäkuussa 2015. Pekingin MM-kisoissa 2015 Wang johti 20 kilometrin kävelyä pitkään, mutta oli lopulta toinen ajalla 1.19.29.
Wang voitti MM-joukkuekilpailussa 20 kilometrin kävelyn Roomassa 2016. Hän voitti olympiakultaa 20 kilometrin kävelyssä Rio de Janeirossa 2016 ajalla 1.19.14.
Lähde: IAAF
Timo Tuominen (yleisurheilija)
Timo Akilles Tuominen (s. 30. syyskuuta 1941 Lappi Tl) on suomalainen yleisurheilija.
Euran Raikua edustanut Tuominen voitti kaksi kymmenottelun Suomen mestaruutta vuosina 1967 ja 1968. Lisäksi hän osallistui SM-tasolla 110 sekä 400 metrin aitajuoksuihin. Kymmenottelun ennätystuloksensa 7132 Tuominen teki Kööpenhaminassa vuonna 1967.
Päijät-Hämeen Säästöpankki
Päijät-Hämeen Säästöpankki oli vuoteen 1992 saakka toiminut Suomen Säästöpankkiin yhdistetty maakunnallinen säästöpankki. 1848 perustettuna se oli Suomen toinen maaseudulle Tenholan Säästöpankin (1847) jälkeen perustettu säästöpankki ja ensimmäinen suomenkielinen maaseudulle perustettu säästöpankki.
23. marraskuuta 1848 hyväksyttiin Ylä-Hollolan Kihlakunnan Säästökassan säännöt. Pyhäniemen kartanon omistaja, kapteeni Carl Dietlov Ammondt oli ehdottanut säästöpankin perustamista ja aloittanut pohjarahaston keräämisen. Muut perustamiseen osallistuneet olivat ylimetsänhoitaja Carl Johan Collin, maisteri Robert von Fieandt ja kruununvouti C. Vilkman.
Päijät-Hämeen Säästöpankin syntyhistoria yltää vuoteen 1848. Aloite säästöpankin perustamiseksi tuli kapteeni Carl Dietlov Ammondtilta Pyhäniemen kartanon omistajalta. Hän pani alulle myös pohjarahaston keräämisen. Muita perustajia olivat ylimetsänhoitaja Carl Johan Collin, maisteri Robert von Fieandt ja kruununvouti C. Vilkman.
Pankin toiminta alkoi 1849 alussa ja sen konttori sijaitsi Pyhäniemen kartanossa kolme vuosikymmentä. 
Pankki oli auki kaksi kertaa vuodessa juhannuksen aikoihin sekä joulun ja uudenvuoden välissä. Pankin asiakkaat kuuluivat pääasiassa palvelusväkeen, mutta myös talolliset ja torpparit tallettivat. Luotonhakijoiden pääosa kuului pienimpiä tiloja omistaneisiin talollisiin.
1863 pankin nimeksi muutettiin Hollolan-Kärkölän Säästöpankki. 1898 pankista tuli Hollolan Kunnan Säästöpankki, koska kärköläläiset tallettajat erosivat siitä ja perustivat Kärkölän Säästöpankin. Kärkölän Säästöpankki 1987 yhdistettiin 1987 takaisin Päijät-Hämeen Säästöpankkiin ja Kärkölässä oleva konttori 1993 Kansallis-Osake-Pankkiiin.
1992 muodostunut Suomen Säästöpankki – SSP Oy jaettiin vaikeuksien jatkuessa kilpailijapankeille. Sen ongelmaluotot Suomen pankkikriisin vuoksi siirrettiin Omaisuudenhoitoyhtiö Arsenal Oy:lle.
Päijät-Hämeen Säästöpankin toiminnan päättyessä Suomen Säästöpankki – SSP Oy:öön liittymisen seurauksena 1992 seuraavana vuonna sen konttorit jaettiin kaupalla Kansallis-Osake-Pankin, Päijät-Hämeen Osuuspankin ja Suomen Yhdyspankin kesken. 1995 Kansallis-Osake-Pankki yhdistettiin Suomen Yhdyspankkiin Merita Pankki -nimisenä, joka yhdistettiin 1997 ruotsalaiseen Nordeaan MeritaNordbankeniksi, josta tuli 2001 Nordea.
Päijät-Hämeessä Padasjoen Säästöpankki, nykyinen Helmi Säästöpankki Oy, jonka omistaa 2007 perustettu Padasjoen Säästöpankkisäätiö, ja Sysmän Säästöpankki kieltäytyivät Suomen Säästöpankki – SSP Oy:stä eivätkä joutuneet Päijät-Hämeen Säästöpankin tapaan jaetuksi kilpailijoiden kesken.
Itäuusmaalainen Myrskylän Säästöpankki, joka myös kieltäytyi Suomen Säästöpankki – SSP Oy:stä, laajensi toimintaansa entiselle Päijät-Hämeen Säästöpankin alueelle Orimattilaan, jolloin säästöpankkitoiminta palasi Orimattilaaan.
XXL (urheilukauppaketju)
XXL on norjalainen, vuonna 2000 perustettu urheilukauppaketju. Ketjulla on Norjassa 31, Ruotsissa 25, Suomessa 15 ja Itävallassa 1 tavaratalo. Se on Pohjoismaiden suurin urheilukauppaketju. Vuonna 2016 konsernin yhteenlaskettu liikevaihto oli noin 835 miljoonaa euroa.
XXL avasi ensimmäisen Suomen myymälänsä Vantaan Tammistossa huhtikuussa 2014. Syyskuussa 2014 ketju avasi Suomen toisen myymälänsä Helsingin Itäkeskuksessa. Myöhemmin ketjun myymälöitä on avattu Ouluun, Tampereen Kalevaan ja Lielahteen, Espoon Suomenojaan, Helsingin Kluuviin, Turun Skanssiin, Raision Myllyyn, Lahteen, Vaasaan, Jyväskylään, Poriin sekä Kuopioon.
Konsernin emoyhtiö XXL ASA on listattu Oslon pörssiin. Konsernin suurimpana omistajana toimii ketjun perustaja Øivind Tidemandsen, kuka on myös osakkaana pohjoismaisessa Power-kodinkoneketjussa. Tidemandsen omistaa ketjusta n. 25% Dolphin Invest -sijoitusyhtiönsä kautta.
Savukaasuimuri
Savukaasuimuri on savupiipun yläpäähän asennettava laite, joka puhaltaa savukaasut hormin sisältä ulkoilmaan. Savukaasuimurista käytetään myös nimitystä takkaimuri.
Savukaasuimuria käytetään savuhormin vedon parantamiseen. Savuhormin huono veto voi vanhoissa tulisijoissa johtua rakenteellisesta virheestä. Uusissa taloissa huono veto johtuu yleensä alipaineisesta ilmanvaihdosta tai korvausilman puutteesta.
Piipunhattu
Piipunhattu on savupiipun yläpäähän asennettava piipun sade- ja sääsuoja. Piipunhattu suojaa savuhormia sadevedeltä ja lumelta, estää piipun rapautumisen ja parantaa hormin vetoa.
Savupiipun ja piipunhatun suojan väli tulee olla vähintään 200 mm ja korkeintaan 300 mm. Nuohouksen helpottamiseksi piipunhatussa olisi hyvä olla saranointi.
Nuohousalan Keskusliitto on suositellut piipunhatun rakennusmateriaaliksi syöpymistä vastaan suojattua metallia. Kestävin materiaali savupiipun yläpäähän on ruostumaton eli jaloteräs.
Keilatetrat
Keilatetrat eli vanhemmalta nimeltään ylähammastetrat ("Hemiodontidae") on tetrakaloihin kuuluva heimo. Heimon lajeja tavataan makeista vesistä Etelä-Amerikasta. Eräitä keilatetroja pidetään akvaariokaloina.
Keilatetrojen heimoon kuuluu 5 sukua ja noin 28 lajia. Ruumiinmuodoltaan ne ovat sukkulamaisia ja virtaviivaisia ja kasvavat 7–30 cm:n mittaisiksi. Tyypillisiä piirteitä ovat hampaiden puuttuminen alaleuasta tai kokonaan aikuisilla heimon kaloilla, rasvaevä, keskiruumiin tumma täplä ja pyrstön alaosan juova.
Keilatetralajeja tavataan nopeasti virtaavista puroista ja joista Etelä-Amerikan pohjoisosista. Niiden ravintoa ovat kasvit, levät, kuollut orgaaninen aines, planktonäyriäiset ja vesihyönteisten toukat. Eräitä heimon lajeja pidetään akvaariokaloina ja suurimmat keilatetalajit ovat tärkeitä ruokakaloja.
Ruokatieto
Ruokatieto Yhdistys ry edistää suomalaista ruokakulttuuria viestimällä ruuasta ja ruokaketjusta sekä tekemällä tunnetuksi Hyvää Suomesta -merkkiä suomalaisen elintarvikkeen tunnuksena.
Yhdistyksellä on noin 240 jäsentä, joihin kuuluvat kaikki Hyvää Suomesta -merkkiä käyttävät yritykset sekä muita suomalaista ruokaketjua edustavia yhteisöjä.
Vuonna 1958 perustettu yhdistys toimii Helsingin Tukkutorilla. Yhdistyksen aiempina niminä ovat olleet Maatalousalan tiedotuskeskus MAT ry ja Finfood – Suomen Ruokatieto ry. Finfood - Suomen Ruokatieto ry vaihtoi nimensä Ruokatieto Yhdistys ry:ksi joulukuussa 2009.
Yhdistyksen jäseneksi voivat hakea organisaatiot, jotka ovat kiinnostuneita käyttämään Hyvää Suomesta -merkkiä tai muutoin edistämään suomalaista ruokakulttuuria.
Ruokatieto Yhdistys ry.
Viitattu 12.6.2013.
Tsimafei Kalatšou
Tsimafei Kalatšou (, ; s. 1. toukokuuta 1981 Mahiljou, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Venäjän valioliigassa pelaavaa Rostovia ja on pelipaikaltaan keskikenttäpelaaja.
Kalatšou pelasi vuosina 2000–2002 valkovenäläisessä Dnepr Mogilevissa 73 ottelua, joissa teki 11 maalia. Vuonna 2003 hän pelasi 30 ottelua ja teki viisi maalia Šahtjor Soligorskille. Kalatšoun seuraava seura oli ukrainalainen Šah’tar Donetsk, jossa hän pelasi kaksi ottelua vuonna 2004. Samana vuonna hänet lainattiin kolmen ottelun ajaksi Illitšivets Mariupoliin. Vuodeksi 2005 Kalatšou siirtyi venäläiseen Himkiin, jossa pelasi 35 ottelua tehden kolme maalia. Seuraavaksi hänen matkansa vei kahden vuoden ajaksi Rostoviin. Pelattuaan Rostovissa 55 ottelua ja tehtyään neljä maalia Kalatšou siirtyi Krylja Sovetov Samaraan, jossa pelasi kahden vuoden aikana 32 ottelua tehden kuusi maalia. Vuonna 2010 hän palasi Rostoviin.
Kalatšou on pelannut vuodesta 2004 alkaen Valko-Venäjän maajoukkueessa ja tehnyt seitsemän maalia.
Hänen veljensä Dzmitryi on myös jalkapalloilija.
Itä–Länsi-ottelu 1955
Vuoden 1955 Pesäpallon Itä–Länsi-ottelu pelattiin Seinäjoella 3. heinäkuuta. Tämä oli kaikkiaan 21. Itä-Länsi-ottelu ja toinen, joka pelattiin Seinäjoella. Katsojamääräksi ilmoitettiin 3000.Länsi aloitti sisällä.
Sari Saarelainen
Sari Saarelainen (s. 1. maaliskuuta 1981) on suomalainen maantiepyöräilijä. Hänellä on kaksi lasta.
Artūrs Kulda
Artūrs Kulda (s. 25. heinäkuuta 1988 Leipzig, Itä-Saksa) on latvialainen jääkiekkoilija, joka pelaa puolustajana KHL-joukkue Kunlun Red Starissa.
Juniorivuosinaan Kulda pelasi muun muassa Riian Prizmassa sekä Peterborough Petesin OHL-joukkueessa.
Sen jälkeen hän siirtyi Chicago Wolvesin AHL-joukkueeseen, ja kaudella 2009–2010 hän pelasi neljä ottelua NHL:ssä Atlanta Thrashersin riveissä AHL:n ohella. Myös seuraava kausi meni hänellä Chicago Wolvesissa AHL:ssä. Kaudella 2011–2012 Kulda siirtyi Winnipeg Jetsin NHL-joukkueeseen, pelaten joukkueessa yhdeksän ottelua. Hän pelasi suurimman osan kaudesta Jetsin farmijoukkueessa St. John’s IceCapsissa AHL:ää.
Kaudeksi 2012–2013 Kulda siirtyi KHL:ssä pelaavaan Sibir Novosibirskiin. Sieltä hän siirtyi maaliskuussa 2013 takaisin Winnipegiin. Hän ei kuitenkaan pelannut keväällä 2013 yhtään NHL-ottelua. Kaudeksi 2013–2014 Kulda siirtyi KHL:ssä pelaavaan Salavat Julajev Ufaan.
Lokakuussa 2015 Kulda solmi vuoden mittaisen sopimuksen Helsingin Jokereiden kanssa. Huhtikuussa 2016 hän solmi vuoden jatkosopimuksen Jokereiden kanssa.
Kesäkuussa 2017 Kulda siirtyi KHL-joukkue Kunlun Red Stariin.
Kulda on edustanut Latviaa MM-kilpailuissa vuosina 2010, 2011, 2013 ja 2014.
Jukka Sarjala
Jukka Tapani Sarjala (18. joulukuuta 1939 Kangasniemi – 6. kesäkuuta 2013 Helsinki) oli opetushallituksen pääjohtaja ja bibliofiili.
Sarjalan isä oli kunnallisneuvos Wiljam Sarjala. Sarjala kirjoitti ylioppilaaksi Lauttasaaren yhteiskoulusta 1960 ja valmistui valtiotieteen kandidaatiksi Helsingin yliopistosta 1965.
Sarjala työskenteli Suomen Kunnallisliitossa 1965–1970. Hän oli muovaamassa peruskoulu-uudistusta 1970-luvulla. Sarjala siirtyi vuonna 1970 opetusministeriöön. Hän toimi ministeriön kouluosaston virkamiehenä vuosina 1970–1995, apulaisosastopäällikkönä ja lopulta yksikön johtajana. Vuosina 1995–2002 hän oli opetushallituksen pääjohtaja.
Sarjala oli bibliofiili ja kirjojen puolestapuhuja. Hän toimi Bibliofiilien seuran puheenjohtajana 1987–2008 sekä Vammalan vanhan kirjallisuuden päivien puheenjohtajana vuodesta 2004.
Sarjala kutsuttiin myös seurakuntien yhteistyön luottamusmieshallintoon. Hän oli Sisälähetysseuran hallituksen jäsen vuodesta 1996 ja puheenjohtaja 1999–2001, Suomen Kirkon Seurakuntatyön Keskusliiton hallituksen jäsen 1996–2001 sekä Kirkkopalvelut ry:n hallituksen puheenjohtaja 2001–2009. Sarjala oli myös Diakonia-ammattikorkeakoulun hallituksen varapuheenjohtaja vuodesta 2002. Sarjalalle myönnettiin professorin arvonimi vuonna 2002.
Sarjala kirjoitti useita teoksia koulumaailmasta, kirjoista ja kirjallisuudesta.
Sjarhei Kisljak
Sjarhei Kisljak (, ; s. 6. elokuuta 1987 Kamjanets, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Venäjän valioliigassa pelaavaa Rubin Kazania ja on pelipaikaltaan keskikenttäpelaaja.
Kisljak pelasi vuosina 2004–2010 valkovenäläisessä Dinamo Minskissä 138 ottelua, joissa teki 34 maalia. Vuodeksi 2011 hän siirtyi venäläiseen Rubin Kazaniin. Vuonna 2012 Kisljak kävi lainalla Krasnodarissa pelaten 11 ottelua.
Kisljak on pelannut vuodesta 2009 alkaen Valko-Venäjän maajoukkueessa ja tehnyt neljä maalia.
Sergei Kisljak
Sergei Ivanovitš Kisljak () (s. 7. syyskuuta 1950 Moskova, Neuvostoliitto) on venäläinen diplomaatti, joka aloitti uransa jo Neuvostoliiton ulkoasianhallinnossa. Hän on toiminut Venäjän Washingtonin-suurlähettiläänä vuodesta 2008.
Kisljak syntyi Moskovassa ukrainalaiseen perheeseen ja on etnisyydeltään ukrainalainen. Vuonna 1973 hän valmistui Moskovan teknillisen fysiikan instituutista ydinfysiikasta insinööriksi. Neuvostoliiton ulkomaankaupan akatemiasta hän valmistui vuonna 1977 ja siirtyi Neuvostoliiton ulkoministeriön palvelukseen 1981, jolloin hänet nimitettiin 2. lähetystösihteeriksi maan pysyvään YK-edustustoon Washingtoniin. Vuosina 1985-1989 hän toimi 1. lähetystösihteerinä samassa asemapaikassa ja NL:n Washingtonin-suurlähetystön konsulina erikoisalanaan aseistariisunta. Vuosina 1989-1991 hän toimi NL:n ulkoministeriön kansainvälisten järjestöjen osaston apulaispäällikkönä. Neuvostoliiton hajottua hän toimi vuosina 1991-1993 Venäjän federaation ulkoministeriön kansainvälisen tieteellisen ja teknisen yhteistyön osaston apulaispäällikkönä ja vuosina 1993-1995 päällikkönä. Vuosina 1995-1998 hän toimi Venäjän ulkoministeriön turvallisuus- ja aseistariisunta-asioiden osaston päällikkönä.
Vuonna 1998 Kisljak nimitettiin ensi kertaa suurlähettilääksi asemapaikkanaan Bryssel. Lisäksi hän toimi Venäjän NATO-lähettiläänä. Vuosina 1998-2003 hän toimi Venäjän federaation apulaisulkoministerinä, kunnes 
hänet nimitettiin Venäjän Washingtonin-suurlahettilääksi Obaman kauden alkupuolella.
Yhdysvaltojen tiedusteluviranomaiset ovat kuvailleet Kisljakia huippuvakoilijaksi ja vakoilijoiden kouluttajaksi, mutta venäläisten lähteet kiistävät tämän.
Kisljakin tapaamiset Donald Trumpin lähipiiriin kuuluvien Jeff Sessionsin ja Michael T. Flynnin kanssa vuoden 2016 presidentinvaalien alla nousivat mediahuomion kohteeksi, koska niitä yritettiin salata.
Anton Putsila
Anton Kanstantsinavitš Putsila (, ; s. 10. kesäkuuta 1987 Orša, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Venäjän valioliigassa pelaavaa Volga Nižni Novgorodia ja on pelipaikaltaan keskikenttäpelaaja.
Putsila pelasi vuosina 2004–2010 valkovenäläisessä Dinamo Minskissä 89 ottelua, joissa teki 11 maalia. Hän kävi vuonna 2008 lainalla saksalaisessa Hamburger SV:ssä pelaten kolme ottelua. Elokuussa 2010 Putsila siirtyi SC Freiburgiin, jota edusti kolmen kauden ja 46 ottelun ajan. Helmikuussa 2013 hän siirtyi venäläiseen Volga Nižni Novgorodiin.
Putsila on pelannut vuodesta 2008 alkaen Valko-Venäjän maajoukkueessa ja tehnyt kuusi maalia.
Chen Ding
Chen Ding (s. 5. elokuuta 1992 Yunnan, Kiina) on kiinalainen kävelijä ja olympiavoittaja vuoden 2012 kesäolympialaisista. Hän teki samalla olympialaisten uuden ennätyksen 1.18.46.
Chenistä tuli ensimmäinen kiinalainen, joka on voittanut olympialaisissa 20 kilometrin kävelyn. Chen teki kilpailussa uuden olympiaennätyksen ajalla 1.18.46. Hän teki tämän päivä ennen syntymäpäiväänsä ja piti sitä ihanana lahjana. Hänen joukkuetoverinsa Wang Zhen ja Cai Zelin sijoittuivat kolmanneksi ja neljänneksi. Toiseksi sijoittui guatemalalainen Erick Barrondo.
Chen saavutti Bydgoszczin alle 20-vuotiaiden MM-kilpailuissa 2008 hopeaa 10 000 metrin kävelyssä. Hän oli samana vuonna toinen kävelyn maailmancupin 10 kilometrin kilpailussa. Hän sijoittui maailmancupissa 2012 viidenneksi ja voitti joukkuekilpailun. Hän sai Moskovan MM-kilpailuissa 2013 hopeaa 20 kilometrin kävelyssä ajalla 1.21.09. Pekingin MM-kilpailuissa 2015 hän oli samalla matkalla yhdeksäs.
Åsa Norrie
Åsa Norrie (o.s. Lövdahl, s. 1968) on vuoden 1989 Miss Suomi. Misseytensä jälkeen hän opiskeli Hankenilla ja teki lopputyönsä Wärtsilälle dieselmoottoreista. Vuodesta 2006 hän on työskennellyt Edinburghissa päämajaansa pitävän varainhoitoyhtiö Standard Life Investmentsin palveluksessa ja on nykyisin yhtiön Euroopan liiketoimintojen johtaja.
Åsa Norrie on kotoisin Pietarsaaresta. Aviomiehensä hän tapasi Skotlannissa, ja heillä on kolme lasta.
Stanislau Drahun
Stanislau Drahun (, ; s. 4. kesäkuuta 1988 Minsk, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Venäjän valioliigassa pelaavaa Krylja Sovetov Samaraa ja on pelipaikaltaan keskikenttäpelaaja.
Drahun pelasi vuosina 2005–2006 valkovenäläisessä Lokomotiv Minskissä 38 ottelua, joissa teki kaksi maalia. Seuraavat kaksi vuotta hän vietti Gomelissa pelaten 39 ottelua ja tehden neljä maalia. Heinäkuussa 2008 Drahun siirtyi Dinamo Minskiin, jota edusti viiden kauden ja 129 ottelun ajan. Tammikuussa 2013 hän siirtyi venäläiseen Krylja Sovetov Samaraan.
Drahun on pelannut vuodesta 2011 alkaen Valko-Venäjän maajoukkueessa ja tehnyt kolme maalia.
NHL:n varaustilaisuus 2013
NHL:n varaustilaisuus 2013 oli 51. jääkiekkoliiga NHL:n järjestämä varaustilaisuus. Kaikki seitsemän varauskierrosta käytiin 30. kesäkuuta Prudential Centerissä, New Jerseyssä. Ensimmäisenä tilaisuudessa varasi Colorado Avalanche, joka varasi Nathan MacKinnonin. Toisena varasi Florida Panthers, joka varasi Aleksandr Barkov Jr:n ja kolmantena Tampa Bay Lightning, joka varasi Jonathan Drouinin.
NHL:n varaustilaisuudessa 2013 sai varata 1. tammikuuta 1993 ja 15. syyskuuta 1995 välillä syntyneitä pelaajia. Lisäksi seurat saivat varata varattuja pelaajia, jotka eivät olleet allekirjoittaneet NHL-sopimusta ja olivat syntyneet ennen 30. kesäkuuta 1993.
Katseen voima
Katseen voima: Kohti visuaalista lukutaitoa on Janne Seppäsen kirja visuaalisesta kulttuurista. Teoksen julkaisi Vastapaino vuonna 2001.
Kim Zmeskal
Kimberley "Kim" Zmeskal (s. 6. helmikuuta 1976 Houston, Texas, Yhdysvallat) on yhdysvaltalainen telinevoimistelun olympiamitalisti ja maailmanmestari.
Zmeskal saavutti Barcelonan olympialaisissa 1992 pronssia joukkuekilpailussa sekä sijoittui kuudenneksi permannolla, kahdeksanneksi hypyssä ja kymmenenneksi moniottelussa. Nojapuiden karsinnassa hän oli kymmenes.
Zmeskal saavutti MM-kilpailuissa viisi mitalia. Vuonna 1991 hän voitti kultaa moniottelussa sekä saavutti hopeaa joukkuekilpailussa ja pronssia permannolla. Vuonna 1992 hän voitti kultaa permannolla ja puomilla.
Betty Okino
Elizabeth Anne "Betty" Okino (s. 4. kesäkuuta 1975 Entebbe, Uganda) on yhdysvaltalainen telinevoimistelun olympiamitalisti.
Okino saavutti Barcelonan olympialaisissa 1992 pronssia joukkuekilpailussa sekä sijoittui kuudenneksi puomilla ja 12:nneksi moniottelussa.
Okino saavutti MM-kilpailuissa hopeaa joukkuekilpailussa vuonna 1991 ja nojapuilla vuonna 1992 sekä pronssia puomilla vuonna 1991
Okinon isä on ugandalainen ja äiti romanialainen.
Wendy Bruce
Wendy Bruce (s. 23. maaliskuuta 1973 Plainview, Texas, Yhdysvallat) on yhdysvaltalainen telinevoimistelun olympiamitalisti.
Bruce saavutti Barcelonan olympialaisissa 1992 pronssia joukkuekilpailussa. Henkilökohtaisissa lajeissa hän sijoittui parhaimmillaan hypyn karsinnassa 11:nneksi.
Bruce osallistui MM-kilpailuihin vuonna 1989 ja sijoittui moniottelussa 11:nneksi.
Korona (kauppaketju)
Korona (, ) on valkovenäläinen hypermarketketju. Ketjun ensimmäinen suurmyymälä tai tavaratalo avattiin Minskissä vuonna 2006. Sittemmin uusi suurmyymälä on avattu myös Brestiin, Babruiskiin ja Vitsebskiin. Minskiin on avattu toinen myymälä. Yhtiö kertoo avaavansa lähiaikoina myymälät myös Barysauhun, Homeliin, Hrodnaan ja Maladzetšnaan.
Korona-suurmyymälään sisältyy tyypillisesti Korona-hypermarket, kodintekniikkamyymälä ("Korona Tehno"), joitain tekstiilialan pienmyymälöitä ("Modnyi Moll"), pikaruokaravintola ("Pit Stop") ja ravintola ("Amsterdam") sekä mahdollisesti muita pienmyymälöitä (kuten puhelinoperaattorit, korumyymälät tai vastaavat).
Suurmyymäläketjun takana on Valko-Venäjän toiseksi suurin tupakkatehdas, Minskiin sijoittunut "OOO Tabak-Invest". Vuonna 2010 tupakkayhtiö toi myyntiin hypermarketketjun kanssa samannimisen Korona-savukkeen. Vuonna 1998 toimintansa aloittanut tupakkatehdas tekee yhteistyötä maailman 3. suurimman tupakkavalmistajan, japanilaisen Japan Tobacco Inc:in kanssa markkinaosuuksiensa lisäämiseksi. Vuonna 2012 japanilaisten tupakkamerkkien osuus oli jo noin 30 % Valko-Venäjän savukemarkkinoista. Tabak-Invest kilpailee erityisesti valtiollisen Hrodnan tupakkatehtaan tupakkamerkkien kanssa.
Kathy Johnson
Kathleen Ann "Kathy" Johnson (s. 13. syyskuuta 1959 Oak Ridge, Tennessee, Yhdysvallat) on yhdysvaltalainen telinevoimistelun olympiamitalisti.
Johnson saavutti Los Angelesin olympialaisissa 1984 hopeaa joukkuekilpailussa ja pronssia puomilla sekä sijoittui kymmenenneksi moniottelussa. Hypyn karsinnassa hän oli viides mutta ei päässyt finaaliin, koska hänen edellään oli kaksi muuta yhdysvaltalaista.
Johnson saavutti MM-kilpailuissa pronssia permannolla vuonna 1978.
Maukenkottarainen
Maukenkottarainen ("Aplonis mavornata") on sukupuuttoon kuollut, kottaraisten heimoon kuulunut varpuslintu.
Maukenkottaraista tavattiin vain Cookinsaariin kuuluvalla Mauken saarella. Laji löydettiin vuonna 1825, mutta sitä ei löydetty enää vuonna 1975, kun saarella seuraavan kerran vieraili ornitologeja. Maukenkottarainen hävisi luultavasti vieraslajina saarelle päässeiden isorottien aiheuttaman saalistuksen takia.
Thomas Ebert
Thomas Ebert (s. 23. heinäkuuta 1973 Roskilde) on tanskalainen soudun kaksinkertainen olympiavoittaja.
Ebert kuului olympiakultaa voittaneeseen Tanskan kevyen nelosen venekuntaan Ateenassa 2004 ja Pekingissä 2008 sekä pronssimiehistöön Sydneyssä 2000. Hän voitti maailmanmestaruuden kevyessä nelosessa Aiguebelettessa 1997, Kölnissä 1998, St. Catharinesissa 1999, Sevillassa 2002 ja Milanossa 2003 sekä kevyessä kaksikossa Gifussa 2005. MM-hopeaa hän saavutti kevyessä kaksikossa Tampereella 1995 ja kevyessä nelosessa Luzernissa 2001.
Ebert on pituudeltaan 184 cm ja koulutukseltaan insinööri.
Norfolkinsaarenkottarainen
Norfolkinsaarenkottarainen ("Aplonis fusca") on sukupuuttoon kuollut, kottaraisten heimoon kuulunut varpuslintu.
Norfolkinsaarenkottaraista esiintyi Norfolkinsaarella ja Lord Howella. Norfolkinsaarella viimeinen havainto lajista tehtiin vuonna 1923, eikä sitä enää löydetty, kun saarella vierailtiin vuonna 1968.
Hiihdon Suomen-mestaruuskilpailut 1935
Hiihdon Suomen-mestaruuskilpailut pidettiin vuonna 1935 Jyväskylässä.
Joukkuekilpailun voitti Vehkalahden Veikot.
Hiihdon Suomen-mestaruuskilpailut 1936
Hiihdon Suomen-mestaruuskilpailut käytiin vuonna 1936 ilman Garmisch-Partenkirchenin talviolympialaisiin osallistuneita hiihtäjiä.
Joukkuekilpailun voitti Miehikkälän Vilkas.
Hiihdon Suomen-mestaruuskilpailut 1937
Hiihdon Suomen-mestaruuskilpailut pidettiin vuonna 1937 Kajaanissa samaan aikaan Chamonix’n maailmanmestaruushiihtojen kanssa.
Joukkuekilpailun voitti Kuopion Poliisi-Urheilijat.
Hiihdon Suomen-mestaruuskilpailut 1938
Hiihdon Suomen-mestaruuskilpailut käytiin vuonna 1938 Lahdessa osittain uudistuneella kilpailuohjelmalla. Joukkuekilpailun tilalle otettiin uudelleen seurojen välinen viestihiihto ja miesten pikamatkana aiemmin olleen 17 kilometrin tilalle tuli virallisesti 18 kilometrin hiihto.
Viestikilpailun voitti Vehkalahden Veikot joukkueella Rauni Kallio, Sulo Suntio ja Valter Forsell.
Junyō
Junyō () oli keisarillisen Japanin laivaston vuonna 1942 palvelukseenotettu Hiyō-luokan lentotukialus toisessa maailmansodassa.
Nippon Yusen Kaisha eli Japanin postihöyrylaivayhtiö tilasi aluksen vuoden 1938 lopulla Mitsubishin Nagasakin telakalta ja sen köli laskettiin 20. maaliskuuta 1939 telakkanumerolla 901. Alus laskettiin vesille 26. kesäkuuta 1941 nimellä "SS Kashiwaramaru". Alus myytiin keisarillisen japanin laivastolle 10. helmikuuta 1941 muutettavaksi lentotukialukseksi. Muutostöiden jälkeen alus liitettiin laivastoon 3. toukokuuta 1942.
Alus osallistui Aleuttien taisteluun osana Midwayn taistelun hämäyskampanjaa. Myöhemmin alus osallistui Guadalcanalin taisteluun ja Santa Cruzin saarten taisteluun, jossa sen torpedopommittajat vaurioittivat "USS Enterprisea". Alukseen osui sukellusvene "USS Halibutin" ampuma torpedo 5. marraskuuta 1943, ja se vietti kolme kuukautta korjattavana. Alus osallistui myöhemmin Filippiinienmeren taisteluun, jossa se vaurioitui pahasti, mutta alus korjattiin pian. Alukseen osui 9. joulukuuta 1944 kolme "USS Sea Devilin", "USS Plaicen" ja "USS Redfishin" laukaisemaa torpedoa, ja alus vaurioitui pahoin. Alus pääsi kuitenkin omin voimin Saseboon, missä alus oli korjattavana töiden keskeyttämiseen maaliskuussa 1945 asti. Toisen maailmansodan jälkeen alus siirtyi Yhdysvaltain laivaston haltuun, ja lopulta se romutettiin vuosina 1946–1947. Aluksen laivakello löydettiin Saipanin lähistöltä vuonna 1944, ja se siirrettiin Fordhamin yliopistoon New Yorkiin, jossa se on edelleen.
Lapuan radio- ja televisioasema
Lapuan radio- ja televisioasema on Lapuan Simpsiöllä sijaitseva Digitan hallinnoima päälähetinasema (vrt. täytelähetinasema). Masto on rakennettu vuonna 1961 ja sen korkeus on 323 metriä, ollen Suomen kuudenneksi korkein rakennelma.
Koska Simpsiön vuori erottuu korkeudellaan muutenkin muusta Etelä-Pohjanmaan tasaisesta lakeudesta, paikka on mastolle erittäin edullinen radio- ja TV-kanavien peittoalueen kannalta. Lakeuden näköesteettömyydestä johtuen, maston voi myös erottaa silmällä hyvinkin jopa 50 kilometrin päästä.
Kuten muutkin Suomen TV-asemat, Lapuan radio- ja televisiomasto kuului alun perin Yleisradiolle, mutta vuodesta 1999 alkaen Digita Oy:lle, kun Yleisradion jakelutekniikka yhtiöitettiin. Lapuan radio- ja televisiomasto välittää Etelä-Pohjanmaan alueella suurimman osan antennitalouksien TV-lähetyksistä.
Lapuan radio- ja TV-masto lähettää alla olevia radioasemia mainituilla taajuuksilla: Analogiset lähetykset asemalta päättyivät koko muun Suomen tavoin 1.9.2007 kello 4.00.
Mads Kruse Andersen
Mads Christian Kruse Andersen (s. 25. maaliskuuta 1978 Nørre Alslev, Sjælland) on tanskalainen soudun olympiavoittaja.
Kruse Andersen kuului olympiakultaa voittaneeseen Tanskan kevyen nelosen venekuntaan Pekingissä 2008. Hän voitti maailmanmestaruuden kevyessä kaksikossa Milanossa 2003 sekä sijoittui MM-kilpailuissa lisäksi neljänneksi kevyessä kahdeksikossa Sevillassa 2002 ja Etonissa 2006 sekä viidenneksi kevyessä pariaironelossa Luzernissa 2001 ja kuudenneksi kevyessä nelossa Münchenissä 2007. Hän voitti junioreiden maailmanmestaruuden pariaironelosessa Glasgow'ssa 1996.
Kruse Andersen on pituudeltaan 186 cm ja ammatiltaan luutnantti.
Capra (suku)
Capra on onttosarvisten heimoon kuuluva nisäkässuku.
Sukuun kuuluu kahdeksan lajia.
Ligue 1 -kausi 2012–2013
Ligue 1:n kausi 2012–2013 oli järjestyksessään 75. jalkapallon Ligue 1 -kausi. Kausi alkoi 10. elokuuta 2012 ja päättyi 26. toukokuuta 2013.
Ranskan mestaruuden voitti Paris Saint-Germain.
Ajacciolta on vähennetty kaksi pistettä.
Morten Jørgensen
Morten Jørgensen (s. 23. kesäkuuta 1985 Næstved, Sjælland) on tanskalainen soudun olympiavoittaja.
Jørgensen kuului olympiakultaa voittaneeseen Tanskan kevyen nelosen venekuntaan Pekingissä 2008, hopeajoukkueeseen Rio de Janeirossa 2016 ja pronssimiehistöön Lontoossa 2012. MM-kilpailuissa hän sai samassa veneluokassa kultaa Chungjussa 2013 ja Amsterdamissa 2014, hopeaa Poznańissa 2009 sekä sijoittui viidenneksi Bledissä 2011 ja kuudenneksi Münchenissä 2007. Kevyessä kahdeksikossa hän oli MM-kilpailuissa neljäs Etonissa 2006. Hän voitti Euroopan-mestaruuden kevyessä nelosessa Sevillassa 2013 ja Belgradissa 2014.
Jørgensen on pituudeltaan 182 cm..
Mustan kissan tango
Mustan kissan tango on alun perin italialainen sävelmä, joka saavutti suosiota ensin Lapset laulavat lapsille -kilpailussa 11. maaliskuuta 1969, jolloin nelivuotias Vincenza Pastorelli esitti sen nimellä "Volevo un gatto nero" (Halusin mustan kissan). Laulu menestyi myös Japanissa nimellä "Kuroneko no tango" (黒ネコのタンゴ), josta se "lensi tänne meillekin", kuten suomennoksessa sanotaan. Japanilaisen esityksen lauloi kuusivuotias poika Osamu Minagawa. Suomessa laulun esittivät ensimmäisinä seitsenvuotiaat sisarukset Jaana ja Tiina Tynell.
Laulun on säveltänyt Armando Soricillo. Suomalaiset sanat ovat Sauvo Puhtilan. Kappale oli Suomen listojen kärjessä 1971 ja siitä on tehty uusia versioita.
Riihimäki Rock
Riihimäki Rock on vuodesta 2008 lähtien Riihimäellä järjestetty rockfestivaali.
Tammikuussa 2017 ilmoitettiin, että Riihimäki Rockia ei järjestetä vuonna 2017, vaan tapahtuma pitää välivuoden.
Tapahtuman järjestäjä Timo Isomäki ilmoitti 16. Maaliskuuta 2018, että tapahtumaa ei myöskään järjestettäisi vuonna 2018.
Riihimäki Rock kuului alun perin Rock n'Roll Circus -festivaalikiertueeseen, joka käsitti Riihimäen lisäksi Hämeenlinnan (Wanaja Festival), Jyväskylän (Jyväskylä Rock) ja Kokkolan (Kokkola Rock). Riihimäki Rockin ensimmäisenä promoottorina toimi mediapersoona ja toimittaja Wallu Valpio.
Valpion jättäydyttyä festivaaliorganisaatiosta pois Riihimäki Rockin promoottorina on vuodesta 2009 lähtien toiminut Mikko Hansson, joka on vastannut muun muassa Wanaja Festivalista.
Vuonna 2012 Riihimäki Rockin järjestämisvastuu siirtyi Kalle Keskisen johtamalle Loud'n Live Promotionsille, Mikko Hansson jatkoi promoottorina.
Riihimäki Rock säilyi Keskisen yhtiön järjestämänä tapahtuma aina vuoteen 2016 asti, jolloin Riihimäki Rock siirtyi uuden järjestäjän vastuulle. Riihimäki Rockin kanssa järjestävää tahoa vaihtoi myös Hämeenlinnassa järjestettävä Wanaja Festival ja Helsingin Suvilahdessa järjestettävä Eurodance-tapahtuma We Love The 90's.
Uutena Riihimäki Rock-järjestäjänä aloitti N.C.D Production, jonka johtohahmona on toiminut julkisuudessa Timo Isomäki. Omistajavaihdoksesta huolimatta Riihimäki Rockin promoottorina jatkoi Mikko Hansson.
Riihimäki Rock 2008 järjestettiin 27.-28.6.2008 Riihimäen messupuistossa 
Perjantai 27.6.2008
Lauantai 28.6.2008
Riihimäki Rock 2009 järjestettiin 26.-27.6.2009 Riihimäen messupuistossa
Perjantai 26.6.2009
Lauantai 27.6.2009
Riihimäki Rock 2010 järjestettiin 2.-3.7.2010 Riihimäen messupuistossa.
Perjantai 2.7.2010
Lauantai 3.7.2010
Riihimäki Rock 2011 järjestettiin 1.-2.7.2011 Riihimäen Messupuistossa
Perjantai 1.7.2011
Lauantai 2.7.2011
Toto in Concert Sunnuntai 3.7.2011Riihimäki Rock 2012 järjestettiin 29.-30.6.2012 Riihimäen Messupuistossa.
Perjantai 29.6.2012
Lauantai 30.6.2012
Riihimäki Rock 2013 järjestettiin 28.-29.6.2013 Riihimäen messupuistossa. Tapahtuman juontajana toimi Esko Eerikäinen. Lisäksi alueella järjestettiin ennen lauantain konserttia Robin in the Park -konsertti, jossa esiintyi Robin
Perjantai 28.6.2013
Lauantai 29.6.2013
Robin in the Park 29.6.2013
Riihimäki Rock 2014 järjestettiin 27.-28.6.2014 Riihimäen Messupuistossa.
Perjantai 27.6.2014
Lauantai 28.6.2014
Riihimäki Rock 2015 järjestettiin 26.-27.6.2015 Riihimäen Tehtaankadun Messupuistossa.
Perjantai 26.6.2015
Lauantai 27.6.2015
Robin-päiväkonsertti 27.6.2015
Riihimäki Rock 2016 järjestettiin Riihimäen Tehtaankadun Messupuistossa 1.-2.7.2016.
Perjantai 1.7.2016
Lauantai 2.7.2016
Georg Leinberg
Georg Mikael Leinberg (24. heinäkuuta 1865 Helsingin pitäjä – 20. toukokuuta 1925 Helsinki) oli suomalainen säästöpankkimies.
Leinbergin vanhemmat olivat professori Karl Gabriel Leinberg ja Hilma Rosaura Thuneberg. Hän valmistui filosofian kandidaatiksi 1888 ja suoritti seuraavana vuonna kameraalitutkinnon. Vuonna 1896 hänet nimitettiin säästöpankkien tarkastajaksi, 1900 tullihallituksen tilastokonttorin johtajaksi ja 1918 oikeusministeriön tilastokonttorin johtajaksi.
Leinberg osallistui Helsingin Suomalaisen Säästöpankin perustamiseen. Hän myös toimi pankin ensimmäisenä kamreerina vuosina 1901–1918.
Leinberg toimi Suomen Evankelisluterilaisten seurakuntien paloapuyhdistysten toimitusjohtajana 1902–1925. Hän kuului eräiden muiden valtionkomiteoiden ohella tilastokomiteaan 1903–1915. Leinberg sai esittelijäsihteerin arvonimen vuonna 1921.
Leinbergin puoliso vuodesta 1892 oli Georgina Edwards.
Axel Bergholm
Karl Axel Bergholm (6. marraskuuta 1841 Sipoo – 18. huhtikuuta 1924 Porvoo) oli suomalainen filosofian tohtori ja opettaja. Hän sai professorin arvonimen 1907.
Bergholm toimitti käsikirjan "Suomen aatelittomia sukuja". Hän oli oppikoulun opettaja Helsingissä, Porvoossa ja Mikkelissä ja sen jälkeen vielä uudelleen Porvoossa ruotsalaisen lyseon historian, maantiedon ja ruotsin opettaja 1885–1910 sekä koulun rehtori.
Bengt Bergman
Valter Bengt Olof Bergman (s. 19. kesäkuuta 1936 Helsinki) on suomalainen radiojohtaja ja RKP:n entinen puoluesihteeri.
Bergman vietti lapsuutensa Pohjankurun asemalla ja kirjoitti ylioppilaaksi Karis-Billnäs samskolasta. Hän opiskeli sitten Helsingin yliopistossa, mutta aloitti ennen valmistumistaan työt toimittajana.
Bergman oli Västra Nylandin toimittaja 1957–1977, paitsi vuoden ajan 1961–1962 Åbo Underrättelserissa. Vuosina 1977–1981 hän oli ruotsalaisen kansanpuolueen puoluesihteeri, ja sinä aikana hänet valittiin Yleisradion ruotsinkielisen toiminnan johtajaksi. Hän jäi eläkkeelle 1996, mutta on kirjoittanut kolumneja Västra Nylandiin.
Bergman asuu Tammisaaressa. Hän oli kaupunginvaltuutettu 1965–1972.
Turkin Superliigan kausi 2012–2013
Turkin jalkapallon mestaruus ratkaistiin kaudella 2012-2013 55:nnen kerran. Korkein sarjataso Superliiga "(Süper Lig)" alkoi 17.elokuuta 2012 ja kausi päättyi 19. toukokuuta 2013. Kolme ensimmäistä sijaa menivät Istanbulilaisseuroille; mestaruuden voitti Galatasaray, Fenerbahçe oli toinen ja Beşiktaş kolmas.
Gamla Linköping
Gamla Linköping on ulkoilmamuseo Linköpingin kunnassa.
1940-luvulla Linköping kasvoi nopeasti, kun autoteollisuus tarvitsi lisää työntekijöitä. Kaupungin keskustan vanhoja taloja uhkasi purkaminen uusien talojen tieltä. Paikallisten poliitikkojen johdolla talot päätettiin säästää ja siirtää parin kilometrin päähän ulkoilmamuseoksi. Lähes sata taloa siirrettiin mahdollisimman alkuperäisinä samanlaiseen ruutukaavaan, kuin missä ne olivat aiemmin olleet.
Belorusneft
Belorusneft () eli Belarusnafta () on Valko-Venäjällä toimiva konserniyritys, joka vastaa yhdessä emoyhtiönsä, kemianteollisuuskonserni Belneftehimin kanssa esimerkiksi maan suurimmasta huoltoasemaverkostosta. Belorusneftin oman ilmoituksen mukaan sen jakeluverkostoon kuuluu yli 500 asemaa eli 65 % kaikista Valko-Venäjän huoltoasemista. Yhtiön pääkonttori sijaitsee Homelissa.
Belorusneft on yhtiömuodoltaan tuotantoyhteisö ja se on perustettu vuonna 1966. Sen toimialoihin kuuluvat maakaasun ja -öljyn etsintä ja tuotanto (myös ulkomailla), maakaasun prosessointi, lämpöenergian tuotanto (Svetlahorskin lämpövoimala: sähköntuotantokapasiteetti 21 MW, lämmöntuotantokapasiteetti 19 Gcal/h) ja huoltoasematoiminta.
Belorusneftin polttoaineen jakeluasemien kanssa kilpailevat esimerkiksi venäläisen Lukoilin valtateiden varsille ja suurkaupunkeihin sijoittuneet huoltoasemat, vaikka niitä ei olekaan lukumääräisesti läheskään yhtä runsaasti.
Ture Gabriel Bielke
Ture Gabriel Bielke (1684–1763) oli ruotsalainen sotilas ja poliitikko. Hänet kutsuttiin vuonna 1727 valtaneuvoskuntaan, ja hänestä tuli tuolloin yksi merkittävimpiä myssyjohtajia. Hän menetti valtaneuvoksen viran, kun myssyhallitus kukistui 1739.
Grit Šadeiko
Grit Šadeiko (s. 29. heinäkuuta 1989 Tallinna) on virolainen moniottelija.
Marrakechin alle 18-vuotiaiden MM-kilpailuissa 2005 Šadeiko oli seitsenottelussa seitsemäs pistein 5271. Bydgoszczin alle 20-vuotiaiden MM-kilpailuissa 2008 hän saavutti pronssia 5765 pisteellä. Barcelonan EM-kilpailuissa 2010 hän sijoittui 19:nneksi. Alle 23-vuotiaiden EM-kilpailuissa 2011 Šadeiko voitti kultaa uusilla ennätyspisteillään 6134. Samana vuonna Šadeiko oli Daegun MM-kilpailuissa 24:s pistein 5190. Lontoon olympialaisissa 2012 hän sijoittui 6013 pisteellä 21:nneksi. Moskovan MM-kisoissa 2013 Šadeiko keskeytti viiden lajin jälkeen. Zürichin EM-kisoissa ja Pekingin MM-kisoissa 2015 hän oli 15:s. Lontoon MM-kilpailuissa 2017 hän sijoittui 13:nneksi.
Grit Šadeikon nuorempi sisar, Grete Šadeiko, kilpailee myös seitsenottelussa.
Lähde
Lars Magnus Björkenheim
Lars Magnus Björkenheim (ent. Björkman 6. marraskuuta 1793 Tukholma – 25. joulukuuta 1869 Turku) oli suomalainen teollisuudenharjoittaja. Hän omisti useita merkittäviä teollisuuslaitoksia, kuten Orisbergin rautaruukin Isossakyrössä, Kimon ruukin Jepualla ja siihen kuuluneen Oravaisten masuunin, Vuojoen kartanon Eurajoella sekä Kellokosken ruukin ja maatilan. Hän kuuluu 1800-luvun suomalaisten maatalousalan ja teollisuuden harjoittajien taitavimpiin. Björkenheim aateloitiin vuonna 1834, ja vuorineuvoksen arvo hänelle myönnettiin 1864.
Björkenheim rakennutti Orisbergin kirkon ja pappilan, joiden piirustukset teki Carl Ludvig Engel.
Timo Hyvönen
Timo Hyvönen (s. 1961 Nokia, Suomi) on suomalainen kauppatieteilijä. Hän toimii laskentatoimen professorina Tampereen yliopistossa 1.8.2015 alkaen. Ennen nykyistä työtehtäväänsä Hyvönen toimi määräaikaisena laskentatoimen professorina Turun yliopistossa (1. toukokuuta 2011 – 31. joulukuuta 2015).
Hyvönen on toiminut aiemmin (vuodesta 2000 lähtien) myös laskentatoimen ja rahoituksen lehtorina Tampereen yliopistossa. Hyvönen suoritti kauppatieteiden lisensiaatin tutkinnon Tampereen yliopistossa, ja hänen väitöskirjansa "Exploring Management Accounting Change in ERP Context – Four Perspectives" (suom. "Johdon laskentatoimen muuttuminen ERP-järjestelmän käyttöönotossa)" tarkastettiin vuonna 2010.
Hayri Sezgin
Hayri Sezgin (19. tammikuuta 1961 Razgrad, Bulgaria – 5. toukokuuta 2013 Istanbul) oli turkkilainen vapaapainija.
Sezgin aloitti painiuransa synnyinmaassaan Bulgariassa. Hän sijoittui sarjassa 100 kg neljänneksi Los Angelesin kesäolympialaisissa 1984. Soulissa 1988 hän ei selviytynyt sijoitusotteluihin. Tokion MM-kilpailuissa 1990 Sezgin voitti MM-pronssia sarjassa 130 kg. EM-kilpailuista hän saavutti hopeaa Ankarassa 1989 ja pronssia Leipzigissa 1985. Lisäksi hän sijoittui EM-kilpailuissa kolme kertaa neljänneksi ja MM-kilpailuissa kahdesti viidenneksi. Balkanin-mestaruuden Sezgin voitti vuonna 1981 ja Välimeren kisat vuonna 1987. Balkanin kisoista hän saavutti hopeaa vuonna 1981.
Sezgin kuoli Istanbulissa 5. toukokuuta 2013, 52-vuotiaana. Hän sai sydänkohtauksen ollessaan valmentamassa nuoria painijoita.
Thalassodromeus
Thalassodromeus oli suuri Pterodactyloidea-alalahkoon kuulunut lentolisko. Suvun tyyppilaji on Thalassodromeus sethi, joka on ainut tunnistettu laji suvussa. "Thalassodromeus sethi" eli varhaisliitukaudella 110 miljoona vuotta sitten koillis-Brasiliassa. Suvun tieteellinen nimi tulee kreikan sanoista "thalasse", "meri" ja "dromaios", "juoksija" viitaten oletettuun saksinokkamaiseen pyydystystapaan, mikä myöhemmin on osoitettu anatomisesti mahdottomaksi. Lajin nimi "sethi" taas viittaa egyptiläiseen jumalaan Seth samankaltaisen päänmuodon takia. André Jacques Veldmeijer kuitenkin ehdotti, että lajin nimeäjä Alexander Kellner olisi sekoittanut Seth- ja Amon-jumalat.
"Thalassodromeus sethin" siipienväli oli 4,5 metriä ja pääkallo 1,42 metriä pitkä. "T. sethillä" oli huomattava, suuri heltta, jonka tarkoitusta ei tiedetä. Heltan on arveltu auttaneen soihdinmenoissa, lajintunnistuksessa tai lämmönsäätelyssä.
Abel Kiprop Mutai
Abel Kiprop Mutai (s. 2. lokakuuta 1988) on kenialainen kestävyysjuoksija, joka on erikoistunut estejuoksuun.
Mutai voitti 2 000 metrin estejuoksun alle 18-vuotiaiden MM-kilpailuissa 2005. Lontoon olympialaisissa 2012 hän sijoittui kolmanneksi ajalla 8.19,73.
3 000 metrin estejuoksussa hänen ennätyksensä on toukokuussa 2012 Roomassa juostu 8.01,67.
Michael Tinsley
Michael Tinsley (s. 21. huhtikuuta 1984 Little Rock, Arkansas) on yhdysvaltalainen yleisurheilija, joka kilpailee 400 metrin aitajuoksussa.
Tinsley sijoittui kolmanneksi Yhdysvaltain ulkoratojen mestaruuskilpailuissa vuonna 2010 ajalla 48,46 sekuntia. Hän voitti vuonna 2012 Yhdysvaltain olympiakarsinnan ja ansaitsi paikan olympiajoukkueessa.
Tinsley voitti olympialaisissa alkueränsä ajalla 49,13 sekuntia. Semifinaalissa hän juoksi oman kauden parhaan aikansa 48,13. 6. elokuuta hän sijoittui finaalissa hopealle juoksemalla ennätyksensä 47,91. Sitä ennen hänen ennätyksensä oli 48,02 vuodelta 2007.
Tinsley voitti Yhdysvaltojen-mestaruuden 2013. Moskovan MM-kilpailuissa hän sai hopeaa ennätyksellään 47,70. Hän hävisi kilpailun voittaneelle Jehue Gordonille vain sadasosasekunnin.
Tinsley sijoittui kahdeksanneksi Pekingin MM-kilpailuissa 2015. Hän sijoittui 2016 Yhdysvaltojen-mestaruuskilpailuissa kolmanneksi. Rio de Janeiron olympialaisissa hän karsiutui alkuerissä.
Papuankotka
Papuankotka ("Aquila gurneyi") on kotkien sukuun kuuluva lintu. Sitä tavataan Molukeilla, Indonesiassa ja Uudessa-Guineassa.
Tarkkaa tietoa sen määristä ei ole, mutta määrän arvioidaan olevan vähenemässä elinalueiden tuhoutumisen ja heikkenemisen vuoksi.
Sen elinpiiriä ovat subtrooppiset ja trooppiset alavat metsät sademetsät, suometsät ja niiden lähellä viljellyt ja ranta-alueet.
Tämä on melko suuri kotkalaji, joskin Aquilan suvussa keskikokoinen. Sen pääväritys on tummanruskea tai musta, ja alapuoli on vaalea lentosiipiä ja pyöreähköä pyrstöä myöten. Sen ruumiin pituus on 74–86 cm ja siipiväli 165–190 cm. Erään nuoren linnun on kerrottu painaneen 3.06 kg. Naaraat ovat koiraita kookkaampia. Siivet ovat sen liitäessä vaakasuorassa. Se syö nisäkkäitä, esimerkiksi kuskuksia.